CELEX: 22008D0111
Language: et
Date: 2008-11-07 00:00:00
Title: EMP Ühiskomitee otsus nr 111/2008, 7. november 2008 , millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)

18.12.2008   
            
            
               ET
            
            
               Euroopa Liidu Teataja
            
            
               L 339/98
            
         EMP ÜHISKOMITEE OTSUS
   
   nr 111/2008,
   7. november 2008,
   millega muudetakse Euroopa Majanduspiirkonna lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 26. septembri 2008. aasta otsusega nr 95/2008. (1)
               
            
         
               (2)
            
            
               I lisa I peatüki sissejuhatava osa lõike 6 punktis b on sätestatud, et ühenduse suu- ja sõrataudi vaktsiinide varusid kasutatakse kõigi lepinguosaliste varudena, ilma et see piiraks rahalisi tagajärgi.
            
         
               (3)
            
            
               I lisa I peatüki sissejuhatava osa lõike 6 punktis b nähakse ette, et lepinguosalised peavad nõu, et lahendada kõik eeskätt töötingimuste, finantsküsimuste, antigeenide asendamise, antigeenide võimaliku kasutamise ja kohapealse kontrolliga seotud probleemid.
            
         
               (4)
            
            
               Lepingusse on inkorporeeritud nõukogu 29. septembri 2003. aasta direktiiv 2003/85/EÜ meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ. (2)
               
            
         
               (5)
            
            
               Pidades silmas direktiivi 2003/85/EÜ artiklit 83, tuleks kehtestada Norra juurdepääsu kord ühenduse suu- ja sõrataudi antigeeni- ja vaktsiinipangale.
            
         
               (6)
            
            
               Käesolevat otsust ei kohaldata Islandi ega Liechtensteini suhtes,
            
         ON TEINUD JÄRGMISE OTSUSE:
   Artikkel 1
   Lepingu I lisa I peatüki osa 3.1 punkti 1a (komisjoni direktiiv 2003/85/EÜ) kohandustekst asendatakse järgmisega:
   „Käesolevas lepingus loetakse selle direktiivi sätteid järgmises kohanduses:
   
               a)
            
            
               artiklit 83 kohaldatakse järgmises kohanduses:
               
                           1.
                        
                        
                           Toiduahela ja loomatervishoiu alalise komitee raames teavitab komisjon liikmesriike ja Norrat järjepidevalt ühenduse antigeenipanga antigeenivarude suurusest ja kvaliteedist.
                        
                     
                           2.
                        
                        
                           Kui suu- ja sõrataudi tõrjeks tuleb teostada erakorralist vaktsineerimist, võib pädev Norra keskametiasutus esitada üksikasjaliku taotluse ühenduse antigeenipanga antigeenivarudest vaktsiinide valmistamiseks ja tarnimiseks, esitades konkreetse tähtaja jooksul vajaliku vaktsiini tüübi, koguse ja ravimvormi.
                        
                     
                           3.
                        
                        
                           Ühenduse antigeeni- ja vaktsiinivarude piires ning arvestades ühenduse ja Norra epidemioloogiaolukorda korraldab komisjon vajalike antigeenide viivitamatu valmistamise ning vaktsiinide tootmise, villimise, sildistamise ja tarnimise vastavalt antigeenide tootjaga sõlmitud lepingute tingimustele.
                        
                     
                           4.
                        
                        
                           Kui Norra taotleb ühte või mitut antigeeni üle 500 000 doosi või üle 50 % nende varust, siis arvestades seda, kumb moodustab suurema koguse, võib epidemioloogilisest olukorrast lähtudes anda küsimuse arutamiseks ühenduse liikmesriikidele toiduahela ja loomatervishoiu alalise komitee raames.
                        
                     
                           5.
                        
                        
                           Norra kohustub kandma kulud, mille põhjustab:
                           
                                       —
                                    
                                    
                                       antigeenide viimine hoiukohast vaktsiinide valmistamise kohta;
                                    
                                 
                                       —
                                    
                                    
                                       vaktsiinide valmistamine ja tootmine, sealhulgas täiendav katsetamine vajaduse korral või vaktsiinide saaja taotlusel;
                                    
                                 
                                       —
                                    
                                    
                                       vaktsiinide villimine ja sildistamine ning nende vedu taotluses nimetatud tarnekohta;
                                    
                                 
                                       —
                                    
                                    
                                       kasutatud antigeenikoguste viivitamatu asendamine samasuguste näitajatega (serotüüp, topotüüp, algkülvi tüvi) antigeenidega ning vähemalt samasuguse kvaliteediga (puhtus, tõhusus jm) ja sama päritolu (tootja, turustusluba) antigeenidega.
                                    
                                 Tootja esitab pädevale Norra ametiasutusele arve, milles esitatakse üksikasjalikult igast eespoolnimetatud toimingust tulenenud kulud. Arve koopia saadetakse komisjonile, et tal oleks võimalik seda kontrollida ja tagada vastavus lepingutingimustele. Komisjon teavitab Norrat kontrollimise tulemustest.
                        
                     
         
               b)
            
            
               Lindholmis asuva Taani Veterinaarinstituudi viroloogiateaduskonna teenuseid kasutavate liikmesriikide loetellu, mis on esitatud XI lisa A osas, lisatakse sõna „Norra”.”
            
         Artikkel 2
   Käesolev otsus jõustub 8. novembril 2008, tingimusel et EMP Ühiskomiteed on teavitatud vastavalt lepingu artikli 103 lõikele 1. (3)
   
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 7. november 2008
      
         
            EMP Ühiskomitee nimel
         
         
            eesistuja
         
         Tema Kõrgeausus LIECHTENSTEINI Prints Nikolaus
      
   
   
      (1)  ELT L 309, 20.11.2008, lk 12.
   
      (2)  ELT L 306, 22.11.2003, lk 1.
   
      (3)  Põhiseadusest tulenevaid nõudeid ei ole nimetatud.